

**รายงานผลการประเมินการควบคุมภายใน**

**คณะสถาปัตยกรรมศาสตร์**

**มหาวิทยาลัยขอนแก่น**

**ประจำปีงบประมาณ พ.ศ. 2555**

**(ระหว่างวันที่ 1 ตุลาคม 2554 ถึงวันที่ 30 กันยายน 2555)**

# คำนำ

ภายใต้พระราชบัญญัติมหาวิทยาลัยขอนแก่น พ.ศ. 2541 และนโยบายและแผนยุทธศาสตร์ การบริหารมหาวิทยาลัยขอนแก่นซึ่งกำหนดขึ้นภายใต้ความเชื่อมโยงกับนโยบายและยุทธศาสตร์การพัฒนาประเทศ ด้านสังคมและการศึกษา สภามหาวิทยาลัยขอนแก่นได้เห็นชอบกำหนดให้เป็นนโยบายการบริหารและการพัฒนามหาวิทยาลัย ในฐานะหน่วยรับตรวจมหาวิทยาลัยได้จัดให้มีการควบคุมภายในกิจกรรมต่างๆ ตามพันธกิจและทุกๆ ส่วนงานภายในตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2542 และระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 อย่างเคร่งครัด โดยการจัดวางระบบการและการกำกับการดำเนินงานด้านการควบคุมภายในและการบริหารความเสี่ยงของทุกส่วนงานของมหาวิทยาลัย โดยกำหนดเป้าประสงค์ให้กิจกรรมการควบคุมภายในเป็นส่วนหนึ่งของงานประจำ และให้เป็นความเชื่อมโยงกับระบบการประกันคุณภาพของมหาวิทยาลัยทั้งระบบ ทั้งนี้เพื่อเป็นกลไกของบรรลุการเป็นมหาวิทยาลัยแห่งคุณภาพ และมหาวิทยาลัยทีมีการบริหารจัดการที่ดีตามที่ได้กำหนดประเด็นยุทธศาสตร์ของวิสัยทัศน์มหาวิทยาลัยขอนแก่น

คณะสถาปัตยกรรมศาสตร์ ได้มีการแต่งตั้งคณะกรรมการดำเนินการการควบคุมภายในของ คณะสถาปัตยกรรมศาสตร์ เพื่อทำหน้าที่กำกับระบบการตรวจสอบ ควบคุมภายใน และการบริหารความเสี่ยงให้เป็นไปตามกฎหมาย ระเบียบ ข้อบังคับที่เกี่ยวข้อง ตลอดจนได้ดำเนินการติดตามและวิเคราะห์มาตรฐานระบบควบคุมภายในของ คณะสถาปัตยกรรมศาสตร์ ในแต่ละองค์ประกอบตามมาตรฐานการควบคุมภายใน พ.ศ. 2544 ทั้ง 5 องค์ประกอบที่คณะกรรมการตรวจเงินแผ่นดินกำหนด

ในปีงบประมาณ พ.ศ. 2555 คณะสถาปัตยกรรมศาสตร์ ได้ทำงานวิเคราะห์ข้อมูลผลการปฏิบัติงานและการจัดทำแผนและรายงานการควบคุมภายในให้สอดคล้องกันอย่างเป็นระบบ และมีการปรับปรุงระเบียบและกระบวนงานของการดำเนินงานของระบบงานต่างๆ ให้ครอบคลุมปัจจัยเสี่ยงต่างๆ ที่จะมีผลกระทบต่อความสำเร็จโดยรวมของภารกิจหลัก คณะสถาปัตยกรรมศาสตร์ เพื่อให้บรรลุผลสำเร็จตามเป้าหมายและเพื่อเกิดการพัฒนาศักยภาพของมหาวิทยาลัยในทิศทางที่กำหนดได้อย่างยั่งยืนต่อไป

(ผู้ช่วยศาสตราจารย์มนสิชา เพชรานนท์)

คณบดีคณะสถาปัตยกรรมศาสตร์

# สารบัญ

**หน้า**

คำนำ 2

สารบัญ 3

บทนำ 4

หนังสือรับรองการควบคุมภายในของคณะ/หน่วยงาน...... (ตามระเบียบฯ ข้อ 6) 8

แบบ ปย. 1 รายงานผลการประเมินองค์ประกอบของการควบคุมภายใน 10

แบบ ปย. 2 รายงานการประเมินผลและการปรับปรุงการควบคุมภายใน 17

**ภาคผนวก**

ผนวก 1. คำสั่งแต่งตั้งคณะกรรมการควบคุมภายในและบริหารความเสี่ยง 25  
คณะสถาปัตยกรรมศาสตร์ มาวิทยาลัยขอนแก่น

แผนการปรับปรุงการควบคุมภายในระดับคณะ หน่วยงาน XX

**บทนำ**

คณะสถาปัตยกรรมศาสตร์ มหาวิทยาลัยขอนแก่น ได้รับการจัดตั้งขึ้นอย่างเป็นทางการเมื่อวันที่ 19 กุมภาพันธ์ พ.ศ. 2531 เพื่อให้เป็นสถาบันที่จัดการเรียนการสอนสาขาวิชาสถาปัตยกรรมศาสตร์ในระดับภูมิภาคเป็นแห่งแรกของประเทศ เป็นคณะหนึ่งในกลุ่มสาขาวิชาวิทยาศาสตร์และเทคโนโลยี สังกัดมหาวิทยาลัยขอนแก่น

**วิสัยทัศน์** **:** คณะสถาปัตยกรรมศาสตร์ มหาวิทยาลัยขอนแก่นเป็นสถาบันที่มีความเป็นเลิศทางสาขาวิชาสถาปัตยกรรม การออกแบบผลิตภัณฑ์ และผังเมือง เป็นภูมิปัญญาทางด้านสถาปัตยกรรมและการออกแบบของภาคตะวันออกเฉียงเหนือและลุ่มน้ำโขง

**เป้าประสงค์** **:** เป้าประสงค์แรกเริ่มของคณะได้แก่ การผลิตสถาปนิกที่ได้มาตรฐานวิชาชีพ ให้บริการวิชาการและช่วยแก้ปัญหาด้านสถาปัตยกรรมและสภาพแวดล้อมกายภาพให้แก่ภาครัฐและเอกชนในท้องถิ่น เป็นแหล่งศึกษาค้นคว้าและทำนุบำรุงศิลปวัฒนธรรมด้านสถาปัตยกรรมพื้นถิ่นในภูมิภาคตะวันออกเฉียงเหนือ

เป้าประสงค์ดังกล่าวถูกถ่ายทอดเป็น**พันธกิจ**ของคณะใน 3 ด้านด้วยกัน ได้แก่

1. การผลิตบัณฑิตโดยมีหลักสูตรที่ให้ความสำคัญกับสถาปัตยกรรมพื้นถิ่นและภูมิปัญญาท้องถิ่น มีการเรียนการสอนที่สัมพันธ์กับบริบทของท้องถิ่น

2. การวิจัยสร้างองค์ความรู้ด้านสถาปัตยกรรมและวัฒนธรรมพื้นถิ่น และ

3. การบริการวิชาการให้แก่สังคมในภูมิภาค และดำเนินการภายใต้วิสัยทัศน์ที่จะเป็นแหล่งภูมิปัญญาด้านสถาปัตยกรรมและการออกแบบในภูมิภาคตะวันออกเฉียงเหนือและลุ่มน้ำโขง

**ปณิธาน :** คณะสถาปัตยกรรมศาสตร์ มีประณิธานและจุดมุ่งหมายเพื่อผลิตบุคลากรที่มีความรู้ความสามารถด้านสถาปัตยกรรมในระดับต่างๆ ให้มีแนวความคิดเกณฑ์ขั้นตอนวิธีการออกแบบ และประสบการณ์ในหน้าที่ของสถาปนิก ผู้พร้อมด้วยคุณธรรม มีความคิดริเริ่มสร้างสรรค์ มีมนุษยสัมพันธ์ที่ดี มีความรอบรู้ใฝ่รู้ รู้จักตัดสินใจอย่างมีเหตุผลรับผิดชอบต่อสังคมและเป็นพลเมืองดีของประเทศชาติ ที่จำความรู้ไปพัฒนาให้เกิดประโยชน์แก่ชุมชนเมืองและชนบทโดยรวม

**วัฒนธรรมองค์กร** **:** คณะสถาปัตยกรรมศาสตร์ มหาวิทยาลัยขอนแก่น มีวัฒนธรรมองค์กรที่โดดเด่นได้แก่ ความใกล้ชิดผูกพันเป็นกันเองระหว่างบุคลากร และระหว่างคณาจารย์กับศิษย์ ทำให้เกิดปฏิสัมพันธ์ได้ทั้งที่เป็นทางการและไม่เป็นทางการ

**ค่านิยม :** การเห็นคุณค่าและภาคภูมิใจในอัตลักษณ์ท้องถิ่น ควบคู่ไปกับการสร้างสรรค์องค์ความรู้และนวัตกรรมบนพื้นฐานของภูมิปัญญาท้องถิ่น

**โครงสร้างการบริหารและโครงสร้างองค์กร**

**\* หมายเหตุ** : เป็นการแบ่งส่วนราชการภายในคณะสถาปัตยกรรมศาสตร์

**ประเด็นยุทธศาสตร์และเป้าประสงค์**

| **ประเด็นยุทธศาสตร์**  **(Strategic Issues)** | **เป้าประสงค์**  **(Goals)** |
| --- | --- |
| ๑. ด้านการผลิตบัณฑิต พัฒนานักศึกษา และศิษย์เก่า | • มีหลักสูตรและการเรียนการสอนที่มีจุดแข็งทางด้านองค์ความรู้ ภูมิปัญญา ปรัชญา ที่สะท้อนความเป็นท้องถิ่นหรือมิติทางศิลปวัฒนธรรม เน้นการปฏิบัติจริง ประสบการณ์วิชาชีพ และให้ความสำคัญกับท้องถิ่นและชุมชน  • ได้ผู้เรียนที่มีคุณภาพและมีความสนใจในจุดเน้นของคณะอย่างจริงจัง  • เพิ่มสัดส่วนนักศึกษาระดับบัณฑิตศึกษาต่อนักศึกษาปริญญาตรี |
| ๒. ด้านการผลิตผลงานวิขาการ | • คณะมีผลงานวิชาการเป็นที่ประจักษ์ สะท้อนถึงวิสัยทัศน์และความเชี่ยวชาญ เป็นที่รู้จักและยอมรับ  • บุคลากรมีผลงานวิชาการ สามารถใช้ในการขอกำหนดตำแหน่งทางวิชาการที่สูงขึ้นได้  • ผลงานของคณะมีการนำไปใช้ประโยชน์เพื่อพัฒนาชุมชนและสังคม โดยเฉพาะในภูมิภาค |
| ๓. ด้านการพัฒนาบุคลากร | • บุคลากรทุกฝ่ายมีการพัฒนาตนเองเป็นประจำและต่อเนื่อง  • อัตราการพัฒนาตนเองเป็นไปตามกรอบมาตรฐานคุณวุฒิระดับอุดมศึกษา |
| ๔. ด้านการพัฒนากายภาพ | • สภาพแวดล้อมที่ดี สนับสนุนการเรียนการสอน และผลิตผลงานวิชาการ-วิจัย  • ใช้ทรัพยากรร่วมกัน ให้เกิดความประหยัด คุ้มค่า  • รักษาสภาพแวดล้อม ประหยัดพลังงาน |
| ๕. ด้านการพัฒนาองค์กรและระบบงาน | • ประสิทธิภาพของกระบวนการและระบบงานต่างๆ สูงขึ้น  • กระบวนการต่างๆ ได้รับการพัฒนาอย่างพลวัต โดยอาศัยการวิจัยสถาบัน  • บุคลากรสายสนับสนุนมีผลงานด้านการพัฒนางาน สามารถเอื้อประโยชน์ในการสร้างความก้าวหน้าในสายงาน |
| ๖. ด้านการเงินและงบประมาณ | • มีกรอบนโยบายด้านการเงินและงบประมาณที่ชัดเจน สามารถควบคุมการใช้จ่ายให้เป็นไปอย่างคุ้มค่า  • สามารถรับประกันความมั่นคงทางการเงินของคณะได้ในระยะเวลาอย่างน้อย 4 ปี |

หนังสือรับรองการควบคุมภายในของ คณะสถาปัตยกรรมศาสตร์ มหาวิทยาลัยขอนแก่น

**(ตามระเบียบฯ ข้อ 6)**

**เรียน**  อธิการบดี

การประเมินการควบคุมภายในของ คณะสถาปัตยกรรมศาสตร์ สำหรับงวดตั้งแต่วันที่ 1 ตุลาคม 2554 ถึงวันที่30 กันยายน 2555 ได้ดำเนินการตามแนวทางการติดตามประเมินผลการควบคุมภายในของคณะกรรมการตรวจเงินแผ่นดิน ซึ่งกำหนดอยู่ในเอกสารคำแนะนำ : การจัดทำรายงานการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6 ระบบการควบคุมภายในของ คณะสถาปัตยกรรมศาสตร์ ได้จัดให้มีขึ้นตามที่กำหนดในระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 โดยมีวัตถุประสงค์เพื่อสร้างความมั่นใจอย่างสมเหตุสมผลว่าการดำเนินงานของ คณะสถาปัตยกรรมศาสตร์ จะบรรลุวัตถุประสงค์ของการควบคุมภายในด้านประสิทธิผลและประสิทธิภาพของการดำเนินงานและการใช้ทรัพยากรซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหาย การรั่วไหล การสิ้นเปลืองหรือการทุจริต ด้านความเชื่อถือได้ของรายงานทางการเงินและการดำเนินงาน และด้านการปฏิบัติตามกฎหมาย ระเบียบ ข้อบังคับ มติคณะรัฐมนตรีและนโยบาย ซึ่งรวมถึงระเบียบปฏิบัติของฝ่ายบริหาร

แนวคิดของการสร้างความมั่นใจอย่างสมเหตุสมผลรวมถึงความมั่นใจจะได้รับผลอย่างคุ้มค่าตามต้นทุนที่ใช้ โดยระบบการควบคุมภายในดังกล่าวได้ประมาณการและใช้ดุลยพินิจในการประเมินประโยชน์ที่จะได้รับจากการมีระบบการควบคุมภายในกับค่าใช้จ่ายของระบบฯ ทั้งนี้ ค่าใช้จ่ายไม่ควรเกินประโยชน์ที่จะได้รับซึ่งรวมถึงการลดความเสี่ยงที่ทำให้หน่วยงานไม่บรรลุวัตถุประสงค์ที่กำหนด นอกจากนี้อาจเกิดข้อผิดพลาดหรือความเสียหายและความผิดปกติที่ไม่อาจสืบทราบได้ เนื่องจากมีข้อจำกัดที่แฝงอยู่ในการควบคุมภายในซึ่งรวมถึงโอกาสของการหลีกเลี่ยงหรือละเลยการควบคุม รวมทั้งข้อจำกัดด้านทรัพยากร ด้านกฎหมาย หรือเกี่ยวกับกฎระเบียบของทางราชการ อีกทั้งประสิทธิผลของการควบคุมอาจเปลี่ยนแปลงไปตามเวลาเนื่องจากสถานการณ์ และสภาพแวดล้อม เปลี่ยนแปลงไป

จากผลการประเมินดังกล่าวเชื่อว่าการควบคุมภายในของ คณะสถาปัตยกรรมศาสตร์ สำหรับ งวดตั้งแต่ วันที่ 1 ตุลาคม 2554 ถึงวันที่30 กันยายน 2555 เป็นไปตามมาตรฐานการควบคุมภายในที่คณะกรรมการตรวจเงินแผ่นดินกำหนด มีความเพียงพอและบรรลุวัตถุประสงค์ของการควบคุมภายในตามที่กล่าวในวรรคแรกภายใต้ข้อจำกัดตามวรรคสอง อย่างไรก็ตามยังคงมีจุดอ่อนที่มีนัยสำคัญดังนี้ :-

1. ในด้านการวิจัยเนื่องจากอาจารย์ส่วนใหญ่มีภาระงานสอนมากจึงไม่มีเวลาในการทำวิจัยทำให้ผลงานวิจัยและบริการวิชาการมีน้อย ทางคณะได้ให้ความสำคัญจึงกำหนดเป็นยุทธศาสตร์ระดับต้นในการวิจัยและการสร้างผลงานทางวิชาการ เพื่อให้สอดคล้องกับนโยบายมหาวิทยาลัยแห่งการวิจัย

ทั้งนี้ได้แนบแผนการปรับปรุงการควบคุมภายใน รายงานผลการติดตามการปฏิบัติตามแผนปรับปรุงการควบคุมภายในของงวดก่อน และรายงานผลการประเมินองค์ประกอบของมาตรฐาน การควบคุมภายใน มาพร้อมนี้แล้ว

ลายมือชื่อ..................................................

(ผู้ช่วยศาสตราจารย์มนสิชา เพชรานนท์)

ตำแหน่งคณบดีคณะสถาปัตยกรรมศาสตร์

วันที่ พฤศจิกายน พ.ศ. 2555

**แบบ ปย.1**

**คณะสถาปัตยกรรมศาสตร์ มหาวิทยาลัยขอนแก่น**

**รายงานผลการประเมินองค์ประกอบของการควบคุมภายใน**

**ณ วันที่ 30 กันยายน พ.ศ. 2555**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
| 1.สภาพแวดล้อมการควบคุม | ระบบการควบคุมของคณะสถาปัตยกรรมศาสตร์ในภาพรวมถือว่าเหมาะสมเนื่องจากเป็นหน่วยงานขนาดเล็ก โครงสร้างการบริหารภายในไม่สลับซับซ้อน โดย  1.1 สร้างบรรยากาศในการทำงาน ที่เอื้ออาทรช่วยเหลือ ให้คำแนะนำ โดยใช้ระบบพี่เลี้ยงในการปฏิบัติงาน  1.2 บุคลากรมีความเอาใจใส่ในการปฏิบัติงานในหน้าที่ที่ได้รับผิดชอบอย่างเต็มที่ และถือปฏิบัติในระเบียบอย่างเคร่งครัด |
| 2. การประเมินความเสี่ยง | 2.1 มีระบบการรายงานผลการปฏิบัติงาน ตามระบบคุณภาพทั้ง สมศ. และ ก.พ.ร.  2.2 มีการกำกับติดตามงานของผู้กำกับงาน |
| 3. กิจกรรมการควบคุม | กิจกรรมการควบคุมความเสี่ยง คณะสถาปัตยกรรมศาสตร์มี 4 ด้าน คือ  1. ด้านกลยุทธ  2. ด้านการบริหารจัดการ(กระบวนการ)  3. ด้านเทคโนโลยีสารสนเทศ  4. ด้านธรรมาภิบาล  ได้มอบหมายภาระงานให้แต่ละฝ่าย/หลักสูตร/กลุ่มงานที่รับผิดชอบ โดยมีรองคณบดี/ประธานกรรมการบริหารหลักสูตรและหัวหน้ากลุ่มงานเป็นผู้ดูแลและควบคุมการปฏิบัติงาน |
| 4. สารสนเทศและการสื่อสาร | คณะสถาปัตยกรรมศาสตร์ ใช้ระบบ E- mail เป็นระบบการสื่อสารผ่านระบบเครือข่ายภายใน มีการพัฒนาและจัดวางระบบ การแจ้งเวียนหนังสือผ่านระบบ เพื่อให้บุคลากรในคณะฯได้ทราบข้อมูลผ่านระบบ และมีการสร้างระบบฐาน  ข้อมูลของคณะฯ แต่ยังต้องมีการพัฒนาในการจัดเก็บ และเชื่อมโยงข้อมูล |
| 5. การติดตามประเมินผล | คณะสถาปัตยกรรมศาสตร์มีระบบการติดตามการประเมินผล ดังนี้  5.1 มีการกำกับ ติดตาม และประเมินผลทั้งในระดับบุคคล และส่วนงาน กำหนดระยะเวลาในการรายงานผลการปฏิบัติงาน  5.2 พัฒนาระบบการประเมินผลการปฏิบัติงานอย่างต่อเนื่อง กำหนดหน้าที่ความรับผิดชอบที่ชัดเจนทุกรอบการปฏิบัติงานที่ผู้ปฏิบัติงานและผู้กำกับงานตกลงร่วมกัน |

**ผลการประเมินโดยรวม**

ผลการประเมินโดยรวมบรรลุวัตถุประสงค์ของระบบการควบคุมภายใน ทั้ง 3 ข้อ คือ

(1) ประสิทธิภาพและประสิทธิผลของการดำเนินงาน

(2) ความเชื่อถือได้ของรายงานทางการเงิน

(3) การปฏิบัติตามกฎหมาย และระเบียบข้อบังคับที่เกี่ยวข้อง

และเป็นไปตามหลักการและแนวคิดของระบบ คือ ระบบการควบคุมภายในบางกิจกรรมได้แทรกหรือ

แฝงอยู่ในการปฏิบัติงานตามปกติของบุคลากร บุคลากรมีส่วนร่วมในการดำเนินการกำหนดกิจกรรม ซึ่ง

คณะสถาปัตยกรรมศาสตร์ได้จัดกิจกรรมการควบคุมภายในเป็นแผนปฏิบัติการประจำปีร่วมกับการจัดทำแผนปฏิบัติการของคณะฯรวมทั้งการพัฒนาระบบมุ่งสู่ใช้ทรัพยากรที่มีอยู่ร่วมกันและการพัฒนาศักยภาพของบุคลากรให้เกิดการแลกเปลี่ยนเรียนรู้ถ่ายทอดให้กัน

ชื่อผู้รายงาน...............................................

(ผู้ช่วยศาสตราจารย์มนสิชา เพชรานนท์ )

ตำแหน่ง คณบดีคณะสถาปัตยกรรมศาสตร์

วันที่ พฤศจิกายน พ.ศ. 2555

**แบบ ปย. 1-1**

**คณะสถาปัตยกรรมศาสตร์ มหาวิทยาลัยขอนแก่น**

**รายงานผลการประเมินองค์ประกอบของมาตรฐานการควบคุมภายในระดับส่วนงานย่อย**

**ณ วันที่ 30 กันยายน พ.ศ. 2555**

**1. สภาพแวดล้อมการควบคุม**

|  |  |  |  |
| --- | --- | --- | --- |
| **จุดที่ประเมิน** | **มี/ใช่** | **ไม่มี/ไม่ใช่** | **คำอธิบายเพิ่มเติม** |
| (1) ด้านการวางแผน | 🗸 |  | สภาพแวดล้อมการควบคุมในด้านการวางแผน  1. วิเคราะห์กรอบยุทธศาสตร์ นโยบายกระทรวงศึกษาธิการ มหาวิทยาลัยขอนแก่น คำรับรองการปฏิบัติราชการ เป็นหลักในการวางแผน เพื่อให้สอดคล้องกับทิศทางในการพัฒนา  2. วิเคราะห์ผลการดำเนินงานที่ผ่านมา โดยเฉพาะตัวชี้วัดที่ยังดำเนินการ  ไม่ได้เป้าหมาย เพื่อกำหนดกลยุทธ์ในการดำเนินงาน |
| (2)ระบบการประเมิน | 🗸 |  | 1. กำหนดระบบการประเมินผลการปฏิบัติงานที่ผู้รับผิดชอบตามตัวชี้วัด  2. รายงานผลให้มหาวิทยาลัยตามกำหนดเวลา |
| (3) ส่งเสริมและสนับสนุน | 🗸 |  | 1. พัฒนาเพื่อเสริมการปฏิบัติงานทั้งด้านกายภาพ และด้านบุคคล เช่น การจัดสถานที่ให้เอื้อต่อการปฏิบัติงาน และการอบรมพัฒนาเพิ่มพูนทักษะในการปฏิบัติงานของบุคลากร  2. พัฒนาระบบฐานข้อมูลเพื่อเอื้อต่อการปฏิบัติงาน |
| (4) ความมีส่วนร่วมในการดำเนินงาน | 🗸 |  | 1. มีระบบการประชุม ปรึกษาหารือการทำงานของทีมผู้บริหาร  2. มีการประชุมกรรมการประจำคณะฯอย่างสม่ำเสมอทุกเดือน  4. มีการประชุมบุคลากรเพื่อแลกเปลี่ยนเรียนรู้ให้เกิดการพัฒนางาน  5. มีการประชุมเพื่อรับฟังความคิดเห็นของบุคลากรทุกระดับ เพื่อกำหนดเป็นแผนกลยุทธ์ และแผนปฏิบัติงาน |

**สรุป/วิธีการที่ควรปฏิบัติ**

ปัจจัยเกี่ยวกับสภาพแวดล้อมการควบคุมภายในของคณะสถาปัตยกรรมศาสตร์ ช่วยให้การปฏิบัติงานของคณะฯไปในทิศทางที่ถูกต้อง ลดความเสี่ยง เป็นไปตามเป้าหมายที่กำหนด เกิดบรรยากาศในการทำงานที่เป็นวัฒนธรรมขององค์กรที่บุคลากรมีความรับผิดชอบต่อหน้าที่การทำงาน อุทิศเวลาให้แก่งาน รวมทั้งคุณภาพของทีมงาน ซึ่งได้ผลการประเมินการประกันคุณภาพการศึกษา พบว่าบุคลากรของ คณะสถาปัตยกรรมศาสตร์มีความทุ่มเทให้กับการทำงาน

**2. การประเมินความเสี่ยง**

|  |  |  |  |
| --- | --- | --- | --- |
| **จุดที่ประเมิน** | **มี/ใช่** | **ไม่มี/ไม่ใช่** | **คำอธิบายเพิ่มเติม** |
| 2.1 การกำหนดวัตถุประสงค์ ระดับองค์กร | 🗸 |  | มีการกำหนดวิสัยทัศน์ พันธกิจ วัตถุประสงค์ของคณะในการดำเนินงานอย่างชัดเจน และมีการนำนโยบายระดับมหาวิทยาลัยลงสู่การปฏิบัติในระดับคณะให้สอดคล้องกัน |
| 2.2 การกำหนดวัตถุประสงค์ระดับกิจกรรม | 🗸 |  | มีการจัดทำแผนปฏิบัติการประจำปีโดยแปลงยุทธศาสตร์ระดับมหาวิทยาลัย และระดับคณะลงสู่ภาคปฏิบัติ |
| 2.3 การระบุความเสี่ยง | 🗸 |  | มีการศึกษาข้อเท็จจริงของผลการดำเนินงานที่ผ่านมาเพื่อค้นหาปัญหา หรือความเสี่ยง เพื่อนำไปสู่การกำหนดกิจกรรมในการดำเนินงานแก้ไข หรือป้องกันไม่ให้เกิดปัญหา |
| 2.4 การวิเคราะห์ความเสี่ยง | 🗸 |  | มีการศึกษา และประชุมกลุ่มผู้ที่เกี่ยวข้องเพื่อร่วมในการกำหนดแผนหรือกิจกรรมที่จะป้องกันความเสี่ยง |
| 2.5 การบริหารความเสี่ยง | 🗸 |  | กำหนดเป็นนโยบายของผู้บริหาร และบรรจุในแผนปฏิบัติราชการประจำปี ของคณะฯ พร้อมแต่งตั้งคณะกรรมการดำเนินการฯ |

**สรุป/วิธีการที่ควรปฏิบัติ**

การดำเนินงานเกี่ยวกับการประเมินความเสี่ยงมีความเหมาะสมพอสมควร แต่อย่างไรก็ตาม ในการดำเนินงานทั้งองค์กร ผู้ที่เกี่ยวข้องโดยตรงจะเป็นผู้ที่มีความสำคัญต่อการบริหารความเสี่ยง ในภาระงานที่รับผิดชอบ รวมถึงการกำหนดแผนปฏิบัติ และปฏิบัติตามแผนที่กำหนดไว้ สิ่งที่ควรปรับปรุงให้การบริหารความเสี่ยงโดยรวมให้มีความเหมาะสมมากยิ่งขึ้น คือ

1. การจัดทำแผนบริหารความเสี่ยงที่สะท้อนในการแก้ไขปัญหา
2. ทำแผนการวิเคราะห์ผลกระทบ เพื่อการระบุปัจจัยเสี่ยงให้ครอบคลุมทุกด้าน

**3. กิจกรรมการควบคุม**

|  |  |  |  |
| --- | --- | --- | --- |
| **จุดที่ประเมิน** | **มี/ใช่** | **ไม่มี/ไม่ใช่** | **คำอธิบายเพิ่มเติม** |
| * 1. การกำหนดหน้าที่และ   ความรับผิดชอบ | 🗸 |  | มีการกำหนดภาระหน้าที่งานของบุคลากรแต่ละคนอย่างชัดเจน |
| 3.2 การกำกับ ติดตาม ดูแล  ให้เป็นไปตามระเบียบ  ข้อปฏิบัติ | 🗸 |  | มีระบบการกำกับ ติดตาม งานโดยมอบหมายความรับผิดชอบให้ผู้บังคับบัญชาแต่ละระดับ ควบคุมดูแลให้เป็นไปตามระเบียบ ว่าต้องมีความครบถ้วน ถูกต้อง และทันเวลา |
| * 1. มีระบบการสอบทาน   งานที่ปฏิบัติ | 🗸 |  | มีระบบการสอบทานงานโดยผู้บังคับบัญชาแต่ละระดับในกิจกรรมของงานที่มีความสำคัญอย่างสม่ำเสมอต่อเนื่องและเป็นวัฒนธรรมในการทำงานของบุคลากร |
| 3.4 การรายงานข้อมูล สารสนเทศ โดยเฉพาะข้อมูลสำคัญต่อการบริหารจัดการ | 🗸 |  | มีการรายงานข้อมูลในแต่ละด้าน ตามตัวชี้วัดที่บุคคลรับผิดชอบ เพื่อเป็นข้อมูลประกอบการตัดสินใจของผู้บริหาร |

**สรุป/วิธีการที่ควรปฏิบัติ**

คณะสถาปัตยกรรมศาสตร์ ได้กำหนดบุคลากรให้ถือปฏิบัติตามกฎระเบียบ และข้อบังคับอย่างเคร่งครัด รวมทั้งมีระบบสอบทานในระดับกลุ่มงานตามระดับความรับผิดชอบ แต่ควรมีการรายงานผลการดำเนินงานในแต่ละตัวชี้วัดเพื่อเป็นข้อมูลในการรายงานผลการปฏิบัติราชการให้ มหาวิทยาลัยทราบ และเป็นข้อมูลให้ผู้บริหารใช้ประกอบการตัดสินใจ อย่างต่อเนื่อง

**4. สารสนเทศและการสื่อสาร**

|  |  |  |  |
| --- | --- | --- | --- |
| **จุดที่ประเมิน** | **มี/ใช่** | **ไม่มี/ไม่ใช่** | **คำอธิบายเพิ่มเติม** |
| 4.1 สารสนเทศ | 🗸 |  | 1. กำหนดให้มีการรายงานผลการปฏิบัติงานตามตัวชี้วัด เพื่อใช้เป็นฐานข้อมูล ในการรายงานผลการปฏิบัติงาน และการตัดสินใจของผู้บริหาร  2. มีการพัฒนาสารสนเทศอย่างต่อเนื่องเพื่อให้สะดวกต่อการ นำมาใช้ประโยชน์ |
| 4.2 การสื่อสาร | 🗸 |  | 1. มีระบบการติดต่อสื่อสารทั้งภายในภายนอกตามระบบสารบรรณ  2. มีการใช้เทคโนโลยีเครือข่ายภายใน เพื่อการส่งเอกสารและการสื่อสารถึงบุคลากรทุกคน โดยผ่านระบบการส่งหนังสือทางอิเล็กทรอนิกส์  3. มี Web Site ของคณะฯ เพื่อประโยชน์ต่อการประชาสัมพันธ์และบริการวิชาการทั้งภายใน และภายนอก  4. มีการประชุมกลุ่มงานและบุคลากรในสำนักงานคณบดี เพื่อให้เกิดการแลกเปลี่ยนเรียนรู้  5. มีช่องทาง(ตู้รับความคิดเห็น)ให้บุคลากร นักศึกษา และผู้ใช้บริการ เสนอแนะ หรือให้ข้อคิดเห็น ซึ่งกำหนดไว้ตามจุดต่างๆ และผู้บริหารจะนำข้อเสนอแนะมาปรับปรุงการดำเนินงานของคณะ |

**สรุป/วิธีการที่ควรปฏิบัติ**

คณะสถาปัตยกรรมศาสตร์ มีระบบสารสนเทศ และการสื่อสาร ที่เหมาะสมตามควรต่อความต้องการ และมีการพัฒนาระบบอย่างต่อเนื่องที่ให้เกิดประโยชน์ต่อการพัฒนาบุคคล และการพัฒนาองค์กร โดยกำหนดดังนี้

1. จัดให้มีคณะกรรมการสารสนเทศ เป็นผู้กำหนดแนวทางการพัฒนาระบบสารสนเทศของคณะ

2. พัฒนาระบบการสื่อสาร หรือการประสานงานของสายสนับสนุนระหว่างสำนักงานคณบดี และหลักสูตร รวมถึงพิจารณาในการกำหนดระบบการประสานงานโดยเฉพาะแนวปฏิบัติในการดำเนินงานให้ชัดเจนมากยิ่งขึ้น

**5. การติดตามประเมินผล**

|  |  |  |  |
| --- | --- | --- | --- |
| **จุดที่ประเมิน** | **มี/ใช่** | **ไม่มี/ไม่ใช่** | **คำอธิบายเพิ่มเติม** |
| 5.1 การติดตามผลในระหว่างการปฏิบัติงาน | 🗸 |  | 1. มีการกำกับ ติดตาม การปฏิบัติงาน ให้เป็นไปตามระเบียบที่เกี่ยวข้อง อย่างชัดเจน โดยหัวหน้ากลุ่มงานหรือผู้ที่เกี่ยวข้อง |
| 5.2 การประเมินรายครั้ง | 🗸 |  | 1. บุคลากรทุกคนมีหน้าที่ต้องรายงานผลการดำเนินงานที่ได้รับผิดชอบ 2. มีการรายงานข้อมูลตามกำหนด เช่น การรายงานข้อมูลทางการเงินต่อผู้บริหารทุกเดือน 3. มีการรายงานผลการปฏิบัติงานครึ่งปี และรายปีของทุกกลุ่มงาน 4. มีระบบการประเมินผลการปฏิบัติงานโดยผู้ประเมินภายนอก ในระบบการประกันคุณภาพการศึกษา ซึ่งเป็นการประเมินทุกระบบของการดำเนินงานไม่เฉพาะแต่ด้านวิชาการ ทุกปี และนำผลหรือข้อเสนอแนะมาปรับปรุงเพื่อกำหนดเป็นแผน หรือ กิจกรรม ในการดำเนินงานของส่วนงานย่อยที่รับผิดชอบ |

**สรุป/วิธีการที่ควรปฏิบัติ**

คณะสถาปัตยกรรมศาสตร์มีการติดตามและประเมินผลการดำเนินงานอย่างเหมาะสม ตามรอบการประเมินที่กำหนด มีการนำผลมาปรับปรุงการปฏิบัติงาน

ประสิทธิผล การดำเนินงานบรรลุผลสำเร็จตามที่กำหนดไว้ ความเชื่อถือได้ของรายงานโดยเฉพาะรายงานทางการเงิน มีการจัดระบบการรายงานที่เก็บข้อมูล ใช้ระบบคอมพิวเตอร์เข้าช่วยในการดำเนินงาน ซึ่งเป็นระบบที่เจ้าหน้าที่ที่รับผิดชอบดำเนินการเอง โดยผู้รับผิดชอบได้ร่วมกันพิจารณา และเสนอขอเข้ารับการพัฒนา และนำมาสู่การพัฒนาระบบการรายงานทางการเงิน

ชื่อผู้ประมวล.................................................. ชื่อผู้สอบทาน.............................................

(นายอนุวัฒน์ กิจโกศล) (ผู้ช่วยศาสตราจารย์มนสิชา เพชรานนท์)

ตำแหน่ง นักวิเคราะห์นโยบายและแผน ตำแหน่ง คณบดีคณะสถาปัตยกรรมศาสตร์

วันที่ พฤศจิกายน พ.ศ. 2555 วันที่ พฤศจิกายน พ.ศ. 2555

**แบบ ปย. 2**

**ชื่อส่วนงานย่อยคณะสถาปัตยกรรมศาสตร์**

**รายงานการประเมินผลและการปรับปรุงการควบคุมภายใน**

**สำหรับปีสิ้นสุดวันที่ 30 เดือน กันยายน พ.ศ. 2555**

| **กระบวนการปฏิบัติงาน/**  **โครงการ/กิจกรรม/**  **ด้านของงานที่ประเมิน**  **และวัตถุประสงค์ของ**  **การควบคุม** | **การควบคุมที่มีอยู่** | **การประเมินผล**  **การควบคุม** | **ความเสี่ยงที่**  **ยังมีอยู่** | **การปรับปรุง**  **การควบคุม** | **กำหนดเสร็จ/**  **ผู้รับผิดชอบ** | **หมายเหตุ** |
| --- | --- | --- | --- | --- | --- | --- |
| **1 ด้านกลยุทธ**  **1.1 การผลิตบัณฑิต**  พัฒนาคุณภาพบัณฑิตให้เป็นบัณฑิตที่มีคุณลักษณะที่พึงประสงค์ ตรงตามความต้องการของชุมชน สังคม สามารถแข่งขันกับนานาชาติได้  พัฒนาหลักสูตรให้ทันสมัย  **1.2 การวิจัย**  พัฒนาระบบงานวิจัยของคณะให้เชื่อมโยงกับการจัดการศึกษาและสามารถนำไปใช้ประโยชน์ได้  **1.3 การบริการวิชาการแก่สังคม**  เพื่อพัฒนาระบบการบริการวิชาการ เพื่อเสริมสร้างประสบการณ์และพัฒนาสู่การพึ่งตนเอง  **1.4 การทะนุบำรุงศิลปะ และวัฒนธรรม**    เพื่ออนุรักษ์ศิลปวัฒนธรรม และเชิดชูผู้มีเกียรติทางวิชาชีพ  **2. ด้านธรรมาธิบาล**  เพื่อพัฒนาระบบบริหารงานตามแนวทางการบริหารกิจการบ้านเมืองที่ดี  **3. ด้านเทคโนโลยีสารสนเทศ**  เพื่อพัฒนาระบบข้อมูลสารสนเทศเพื่อการบริหารจัดการ  **4. ด้านการดำเนินงาน**  **4.1 เพื่อพัฒนาโครงสร้างพื้นฐานด้านต่างๆ**  **4.2 การพัฒนาระบบประกันคุณภาพและการรายงานผลการปฏิบัติงาน** | สัดส่วนอาจารย์ต่อนักศึกษาที่เหมาะสม  -การปรับปรุงหลักสูตรตามระยะเวลาที่กำหนด  -มีวารสารวิชาการให้อาจารย์ตีพิมพ์/เผยแพร่ผลงาน  -หาแหล่งทุนวิจัยให้อาจารย์  - กำหนดในภาระงานคณาจารย์ให้บริการวิชาการแก่สังคม  -ให้มีการบูรณาการการเรียนการสอน การวิจัย และการทำนุบำรุงศิลปวัฒนธรรมในการให้บริการวิชาการและวิชาชีพแก่สังคม  -สนับสนุนงบประมาณด้านการอนุรักษ์ศิลปวัฒนธรรม  -การกำหนดมาตรฐานการปฏิบัติงาน  -ประชุมหาแนวทางจัดทำฐานข้อมูลคณะฯ  -แผนงานด้านการจัดการความรู้ในองค์กร  - การประชุมพิจารณาการปรับปรุงโครงสร้างพื้นฐาน    -พัฒนาระบบการเก็บข้อมูล การสร้างและเชื่อมโยงฐานข้อมูล รวมถึงการรายงานผลตามระบบประกันคุณภาพ | -มีการจ้างอาจารย์และอาจารย์พิเศษโดยใช้งบประมาณเงินรายได้  -มีการเกลี่ยภาระงานสอนให้เหมาะสมกับจำนวนอาจารย์ที่มีอยู่    -จำนวนหลักสูตรที่ได้รับการปรับปรุง และทันสมัย  -มีจำนวนผลงานวิจัยตีพิมพ์ เพิ่มขึ้น  -จำนวนอาจารย์ที่ได้รับทุนวิจัยโดยเฉพาะงบประ มาณจากภายนอกเพิ่มขึ้น  -มีจำนวนกิจกรรม/โครงการที่เพิ่มขึ้น  -มีการบูรณาการ งานบริการวิชาการร่วมกับการเรียนการสอน  -ร้อยละที่เพิ่มขึ้นของจำนวนกิจกรรม/โครงการต่ออาจารย์ประจำ  -มีกิจกรรมบริการวิชาการ งานวิจัยที่เกี่ยวกับศิลปวัฒนธรรมเพิ่มขึ้น  - มีการกำหนดชั่วโมงการทำงานเป็นมาตรฐานการปฏิบัติงานในทุกส่วนงาน    -มีการนำผลสรุปจากกรรมการสารสนเทศไปปรับปรุงฐานข้อมูลด้านการบริการวิชาการให้เกิดความเชื่อมโยงกับฐานข้อมูลบุคลากร  -ขาดการดำเนินกิจกรรมการจัดการความรู้อย่างต่อเนื่อง  -มีการเสนอของบประมาณแผ่นดินในส่วนที่เกี่ยวข้องกับการปรับปรุงโครงสร้างพื้นฐาน แต่ไม่ได้รับจัดสรร  - มีการพัฒนาระบบการเก็บข้อมูลตามระบบประกันคุณภาพการศึกษา และมีการรายงานผลจากผู้รับผิดชอบในด้านต่าง ๆ ตามระยะเวลาที่กำหนด | สัดส่วนอาจารย์ต่อนักศึกษาที่เหมาะสม    -  -ผลงานวิจัยที่ตีพิมพ์/เผยแพร่มีน้อย  -อาจารย์ประจำที่ได้รับทุนวิจัยยังมีน้อย  - กิจกรรม/โครงการบริการวิชาการเมื่อเทียบกับอาจารย์ที่มีอยู่ยังน้อย  -ความ สำเร็จและประสิทธิผลของการให้บริการวิชาการและวิชาชีพของคณะฯ    -จำนวนกิจกรรมอนุรักษ์ศิลปวัฒนธรรมของนักศึกษามีน้อย  -ประสิทธิผลในการอนุรักษ์ พัฒนา และสร้างเสริมเอกลักษณ์ ศิลปวัฒนธรรม  -การกำหนดมาตรฐานการปฏิบัติงาน ยังไม่สมบูรณ์  -ระบบฐานข้อมูลขาดความเชื่อมโยง เกิดปัญหาในการรายงานผล ทั้งระดับคณะฯ และระดับมหาวิทยาลัย  - ขาดแผนงานด้านการจัดการความรู้ในองค์กรในภาพรวมของคณะที่ชัดเจน  -คณะไม่ได้รับการจัดสรรงบประมาณแผ่นดินหมวดค่าที่ดินและสิ่งก่อสร้างในการปรับปรุงระบบโครงสร้างพื้นฐาน  -การจัดเก็บข้อมูลในระบบฐานข้อมูลไม่สมบูรณ์ไม่ต่อเนื่อง | -ขออัตรากำลังเพิ่มในหลักสูตรที่ขาดแคลนอาจารย์เพื่อลดสัดส่วนให้ใกล้เคียงกับมาตรฐาน  -เกลี่ยภาระงานของอาจารย์ให้ได้ตามเกณฑ์ที่กำหนด  -  -คณะจัดเวทีในการนำเสนอผลงานวิจัย  -จัดให้มีระบบพี่เลี้ยงงานวิจัย  -กำหนดเป็นกลยุทธ์หลักของคณะฯ  -กำหนดไว้ในแผนปฏิบัติราชการและแผนงบประมาณประจำปี  -กำหนดวิธีการกำหนดมาตรฐานให้เป็นในแนวทางเดียวกัน  -ให้มีการกำกับ ติดตามให้เป็นไปตามแผนงานอย่างเคร่งครัด    -กำหนดวิธีการกำหนดมาตรฐานให้เป็นในแนวทางเดียวกัน  -กำหนดเป็นแผนกลยุทธของคณะฯ  -ให้มีการกำกับ ติดตามให้เป็นไปตามแผนงานอย่างเคร่งครัด  -จัดงบประมาณเงินรายได้เพื่อบรรเทาปัญหาเบื้องต้น  -กำหนดให้มีผู้รับผิดชอบตามตัวชี้วัดต่างๆและกำหนดระยะเวลาในการรายงานผลที่ชัดเจนตามระยะเวลาที่กำหนด | -ภายในกันยายน 2555ผู้รับผิดชอบ รองคณบดีฝ่ายวิชาการ  -ภายใน กันยายน 2555 ผู้รับผิดชอบรองคณบดีฝ่ายวิชาการ  -ภายใน กันยายน 2555 ผู้รับผิดชอบรองคณบดีฝ่ายวิจัย  -ภายใน กันยายน 2555ผู้รับผิดชอบรองคณบดีฝ่ายวิจัย  -ภายใน กันยายน 2555ผู้รับผิดชอบรองคณบดีฝ่ายวิจัย  -ภายใน กันยายน 2555ผู้รับผิดชอบรองคณบดีฝ่ายบริหารและฝ่ายวางแผนฯ  -ภายใน กันยายน 2555ผู้รับผิดชอบรองคณบดีฝ่ายบริหาร  -ภายใน กันยายน 2555ผู้รับผิดชอบรองคณบดีฝ่ายบริหารและฝ่ายวางแผนฯ  -ภายใน กันยายน 2555ผู้รับผิดชอบรองคณบดีฝ่ายวางแผนและพัฒนา  -ภายใน กันยายน 2555ผู้รับผิดชอบรองคณบดีฝ่ายวางแผนและพัฒนา |  |

**ชื่อผู้รายงาน**……………………………………..

(ผู้ช่วยศาสตราจารย์มนสิชา เพชรานนท์)

คณบดีคณะสถาปัตยกรรมศาสตร์

วันที่ พฤศจิกายน 2555